ประจำเดือนหมดวันที่14สิงหาคมมีเพศสัมพันธ์วันที่24ไม่ได้ป้องกันหลั่งนอกอยากทราบว่ามีโอกาสท้องไหมค่ะ
สวัสดีค่ะ การมีเพศสัมพันธ์โดยไม่ได้ป้องกันและหลั่งนอกนั้น ยังมีโอกาสตั้งครรภ์ได้อยู่ประมาณ 4-20% จึงไม่ควรใช้วิธีดังกล่าวเพื่อคุมกำเนิดอย่างเด็ดขาด และไม่ควรทำการนับวันเพราะมีโอกาสผิดพลาดได้สูงจากนับพลาดเอง หรือการตกไข่ที่คลาดเคลื่อนดังนั้นมีโอกาสตั้งครรภ์ค่ะ หากเป็นเพศสัมพันธ์ภายใน 72 ชั่วโมงอาจมีข้อบ่งชี้การใช้ยาคุมฉุกเฉินเพื่อช่วยลดโอกาสตั้งครรภ์ แต่ไม่ควรใช้วิธีดังกล่าวบ่อยๆ เพราะผลข้างเคียงเช่นเลือดออกผิดปกติพบได้มาก และประสิทธิภาพต่ำกว่าวิธีปกติเช่นใช้ถุงยางอนามัยหรือการใช้ยาคุมแบบแผงค่ะครั้งต่อไปควรใส่ถุงยางอนามัยขณะมีเพศสัมพันธ์ หรือกินยาคุมแบบแผง ฉีดยาคุม ฝังยาคุมล่วงหน้าเพื่อป้องกันเอาไว้ก่อน